བུ་རྒན་ཤོས་ཡུལ་འཁོར་སྐྱོང་ནི་དམུས་ལོང་ཡིན་པས།དེའི་ཆུང་བ་རྒྱལ་བུ་སྐྱ་སེང་རྒྱལ་ཁྲིར་མངའ་གསོལ་མཛད།དེ་ཡང་ཉིན་ཞིག་སྐྱ་སེང་འཁོར་དང་བཅས་ནགས་སུ་རི་དྭགས་རྔོན་དུ་ཕྱིན་པར།ཤྭ་བའི་གཟུགས་སུ་སྤྲུལ་བའི་དྲང་སྲོང་ངན་འདུལ་ཞེས་བྱ་བ་ཞིག་རི་དྭགས་མོ་དང་ལྷན་ཅིག་དགའ་མགུར་རོལ་གྱིན་ཡོད་པ་སྐྱ་སེང་གིས་ངོ་མ་ཤེས་ཏེ་མདས་བསྣུན་པ་དང་དེས་རང་གཟུགས་བསྟན་ཏེ།ཤིན་ཏུ་ཁྲོས་ཏེ་ན་རེ།ཇི་ལྟར་ཁྱོད་ཀྱིས་ང་དགའ་མགུར་སྤྱོད་པ་ན།དགའ་བ་ཉམས་སུ་མྱོང་མ་མྱོང་བ་ཉིད་དུ་ལྔ་བའི་ལམ་དུ་འགྲོ་བར་འགྱུར་བར་བྱས་པས་ཁྱོད་ཀྱང་མ་འོངས་པ་ན་དེ་བཞིན་དུ་འཆི་བར་གྱུར་ཅིག་ཅེས་དམོད་པ་བོར་རོ།།དྲང་སྲོང་གི་ཆུང་མས་ཀྱང་ཡམ་ཤིང་གི་ཕུང་བོའི་བརྩེགས་པའི་སྟེང་དུ་འཛེགས་ཏེ།ཁྱོད་ཀྱི་ཆུང་མ་ཡང་ཁྱོད་ཤི་ནས་བསྲེག་པའི་ཤིང་ལ་འཛེགས་པར་གྱུར་ཅིག་ཅེས་དམོད་པའི་ཚིག་བཏབ་བོ།།